**Cyborg 2 – robottisota** (engl. *Cyborg 2: Glass Shadow*; myös *Cyborg 2* tai *Glass Shadow*) on vuonna 1993 julkaistu Michael Schroederin ohjaama yhdysvaltalainen tieteis- ja toimintaelokuva, jonka pääosissa ovat Elias Koteas, Angelina Jolie, Billy Drago, Karen Sheperd, Allen Garfield ja Jack Palance. *Cyborg 2 – robottisota* julkaistiin Yhdysvalloissa suoraan videolle 24. marraskuuta 1993.

*Cyborg 2 – robottisota* on spin-off-jatko-osa elokuvalle *Cyborg* (1989). Vaikka *Cyborg 2 – robottisota* on ensimmäisen elokuvan spin-off, siinä on käytetty materiaalia ensimmäisestä elokuvasta. Vuonna 1994 julkaistu *Cyborg 3* -elokuva on jatkoa kakkososalle. Angelina Jolie aloitti elokuvan myötä varsinaisen elokuvauransa; hän oli aiemmin tehnyt pienen roolin *Puhalla rahat ja juokse* -elokuvaan (1982).

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Cyborg 2 – robottisota* sijoittuu vuoteen 2074, jolloin Japanin Kobayashi Electronics -yhtiö ja Yhdysvaltain Pinwheel Robotics -yhtiö taistelevat valmistamiensa kyborgien avulla. Kyborgit, jotka ovat kestävämpiä, nopeampia ja vahvempia kuin ihminen, ovat korvanneet ihmisen kaikissa palveluammateissa. Nyt vaarallisin kaikista tappokoneista, koodinimeltään Cash, on karannut sisällään tarpeeksi räjähteitä tuhoamaan kokonaisen kaupungin.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Elias Koteas  | … |  Colton "Colt 45" Ricks
  |
|  Angelina Jolie  | … |  Casella "Cash" Reese
  |
|  Billy Drago  | … |  Danny Bench
  |
|  Karen Sheperd  | … |  Chen
  |
|  Allen Garfield  | … |  Martin Dunn
  |
|  Jack Palance  | … |  Mercy
  |
|  Renee Griffin  | … |  Dreena
  |
|  Ric Young  | … |  Bobby Lin
  |
|  Jean-Claude Van Damme  | … |  Gibson Rickenbacker (takauma)
  |
|  Vincent Klyn  | … |  Fender Tremolo (takauma)
  |

Tuotanto
--------

*Cyborg 2 – robottisota* -elokuvan käsikirjoituksen laativat ohjaaja Schroeder, Ron Yanover ja Mark Geldman. Elokuvan tuottajina olivat Raju Patel ja Alain Silver. Elokuva kuvattiin Los Angelesissa viiden miljoonan dollarin budjetilla. Elokuvan kuvaukset alkoivat 28. syyskuuta 1992 ja päättyivät 11. marraskuuta 1992.

Julkaisu ja vastaanotto
-----------------------

*Cyborg 2 – robottisota* julkaistiin suoraan videolle 24. marraskuuta 1993 Yhdysvalloissa. VHS:n julkaisi Vidmark Entertainment. Joissakin maissa, kuten Saksassa, Japanissa ja Kanadassa, elokuvaa esitettiin myös elokuvateattereissa. Lionsgate julkaisi elokuvan Yhdysvalloissa ensimmäisen kerran DVD:nä 20. syyskuuta 1999.

*Radio Timesin* kriitikko Alan Jones antoi elokuvalle kolme tähteä viidestä mahdollisesta. *Entertainment Weekly* on valinnut elokuvan Angelina Jolien huonoimmaksi elokuvaksi. Jolie sanoi elokuvasta *The New York Timesissa* vuonna 2001: "Kun näin sen, menin kotiin ja oksensin."

Lähteet
-------

1. 1 2  Cyborg 2 (1993) *allmovie.com*. Allmovie.com. Viitattu 17.2.2015. (englanniksi)
2. 1 2 3  Cyborg II: Glass Shadow (1993) *elonet.fi*. Elonet.fi. Viitattu 17.2.2015. (suomeksi)
3. ↑  Cyborg 2: Glass Shadow *radiotimes.com*. Radiotimes.com.  Arkistoitu 4.3.2016. Viitattu 17.2.2015. (englanniksi)
4. ↑  Stars’ Worst Movies *entertainmentweekly.tumblr.com*. EW.com.  Arkistoitu 17.2.2015. Viitattu 17.2.2015. (englanniksi)
5. ↑  FILM; For a Fighting Machine, A 'Bad Girl' Image Is Good; By MARGY ROCHLIN; Published: June 17, 2001 *nytimes.com*. Nytimes.com. Viitattu 17.2.2015. (englanniksi)

Aiheesta muualla
----------------

* *Cyborg 2 – robottisota* Internet Movie Databasessa. (englanniksi)
* *Cyborg 2 – robottisota* Elonetissä.
* *Cyborg 2 – robottisota* AllMoviessa. (englanniksi)